Diari Oficial de la Generalitat Valenciana


Sumari del DOGV 9631, del 04-07-2023 (2023/7539)

RESOLUCIÓ 28 de juny de 2023, de la Direcció Territorial de València, d'adjudicació i denegació d'assentaments apícoles gratuïts a les forests de la Generalitat Valenciana, disponibles a partir de l'1 de setembre de 2023, a la província de València.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9631

Data del DOGV
:   04-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7539


Data del document
:   28-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * apicultura

RESOLUCIÓ 28 de juny de 2023, de la Direcció Territorial de València, d'adjudicació i denegació d'assentaments apícoles gratuïts a les forests de la Generalitat Valenciana, disponibles a partir de l'1 de setembre de 2023, a la província de València. [2023/7539]  
Mitjançant la Resolució de 13 d'abril de 2023, del director general de Medi Natural i d'Avaluació Ambiental, de la Conselleria d'Agricultura, Desenvolupament Rural, Emergència Climàtica i Transició Ecològica, es fa pública la llista d'assentaments a les forests propietat de la Generalitat Valenciana, en les quals s'estableix la gratuïtat dels aprofitaments apícoles disponibles a partir de l'1 de setembre de 2023 (DOGV 2023/9579, de 20 d'abril).  
Vistes les sol·licituds presentades de conformitat amb l'article 4 del Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles a es forests de propietat de la Generalitat.  
Vist l'informe-proposta de la Secció Forestal de 28 de juny de 2023 d'adjudicació i denegació de sol·licituds valorades d'acord amb els criteris establits en l'article 8 del Decret 71/2011.  
Fent ús de la competència que tinc atribuïda segons el que estableix l'article 4.5 del Decret 71/2011, resolc:  
  
Primer  
Adjudicar l'aprofitament dels assentaments apícoles sol·licitats a les forests de la Generalitat Valenciana de la província de València indicats en l'annex I de la present resolució.  
  
Segon  
Denegar l'adjudicació de l'aprofitament dels assentaments apícoles indicats en l'annex II de la present resolució.  
  
Tercer  
Obrir un termini de 15 dies naturals a partir de l'endemà de la publicació d'aquesta resolució per a presentar sol·licituds en els assentaments l'adjudicació dels quals ha quedat deserta i que es troben indicats en l'annex III de la present resolució.  
Els aprofitaments hauran de dur-se a terme d'acord amb les condicions següents:  
1. El període d'aprofitament estarà comprés entre l'endemà de la seua publicació en el DOGV i el 31 d'agost de 2026, els dos inclusivament.  
2. Excepte causes de força major degudament justificades, les persones adjudicatàries hauran d'ocupar els assentaments abans del 30 de novembre d'enguany. Transcorregut aquest termini sense que la instal·lació s'haja dut a terme, l'assentament quedarà lliure i es podrà adjudicar a una altra persona interessada, d'acord amb els criteris de valoració establits en l'article 8 del Decret 71/2011.  
3. L'assentament dels ruscos estarà condicionat als treballs que es puguen executar en aquestes forests. Les persones adjudicatàries hauran d'assumir les instruccions del Servei Territorial de Medi Ambient de València de la Conselleria d'Agricultura, Desenvolupament Rural, Emergència Climàtica i Transició Ecològica.  
En tot allò no previst en aquesta autorització, caldrà ajustar-se al que es disposa en:  
- La Llei 3/1993, de 9 de desembre, forestal de la Comunitat Valenciana.  
- El Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana.  
  
- El Reial decret 209/2002, de 22 de febrer, pel qual s'estableixen normes d'ordenació de les explotacions apícoles.  
- El Decret 71/2011, de 10 de juny, del Consell, pel qual s'estableix la gratuïtat dels aprofitaments apícoles en muntanyes propietat de la Generalitat Valenciana.  
- El Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat.  
- Les disposicions que regulen en l'actualitat l'activitat apícola a la Comunitat Valenciana, independentment de les condicions o limitacions que puga establir qualsevol norma de caràcter general que es dicte i entre en vigor durant la vigència de l'aprofitament que s'autoritza.  
  
  
Contra aquesta resolució, que no esgota la via administrativa, es podrà interposar un recurs d'alçada davant el director general de Gestió del Medi Natural i d'Avaluació Ambiental, en el termini d'un mes comptador a partir de la publicació d'aquesta resolució, d'acord amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de juny de 2023.- La directora territorial: Isabel Gomis Moratal.